
Η Samsung παρουσιάζει τους δίσκους SSD P9 και P7 στην Gamescom 2026
Το κορυφαίο μοντέλο P9 και η ευέλικτη επιλογή P7 προστίθενται στην γκάμα προϊόντων SSD της Samsung με συνδεσιμότητα USB4

Με διπλάσια απόδοση 4.000 MB/δευτερόλεπτο μπορούν να υποστηρίξουν ροές εργασίας που περιλαμβάνουν άμεση εγγραφή βίντεο σε ανάλυση 12K

Ο πρώτος φορητός δίσκος SSD του κόσμου με χωρητικότητα 8 TB και σύνδεση USB4, με ταχύτητες μεταφορές που φτάνουν έως και 4.000 MB/δευτερόλεπτο, συνδυάζει την υψηλή ταχύτητα και τον άφθονο χώρο αποθήκευσης με ευρεία συμβατότητα και αποδεδειγμένη ανθεκτικότητα
ΚΟΛΩΝΙΑ, Γερμανία – 26 Αυγούστου 2026 – Η Samsung Electronics Co., Ltd., η παγκόσμια ηγετική δύναμη στις προηγμένες τεχνολογίες μνήμης, αποκάλυψε σήμερα τους δίσκους SSD επόμενης γενιάς P9 και P7, οι οποίοι διαθέτουν συνδεσιμότητα USB4. Η εταιρεία παρουσίασε τη νέα σειρά P στην Gamescom 2026, τη μεγαλύτερη έκθεση βιντεοπαιχνιδιών στον κόσμο που λαμβάνει χώρα στην Κολωνία της Γερμανίας από τις 26 έως τις 30 Αυγούστου.

Ειδικά σχεδιασμένες για να ανταποκριθούν στις ραγδαία αυξανόμενες απαιτήσεις χώρου αποθήκευσης της δημιουργίας βίντεο υπερ-υψηλής ανάλυσης, περιεχομένου AI και παιχνιδιών μεγάλης κλίμακας, οι συσκευές της Σειράς P περιλαμβάνουν τη ναυαρχίδα P9, η οποία προσφέρει κορυφαίες επιδόσεις για επαγγελματίες χρήστες και το μοντέλο P7, σχεδιασμένο για γρήγορη και εύχρηστη αποθήκευση σε καθημερινή βάση.

«Η δημιουργία περιεχομένου μέσω AI και το βίντεο εξαιρετικά υψηλής ανάλυσης έχουν κάνει τους μεγάλους όγκους δεδομένων μέρος της καθημερινότητάς μας, επομένως είναι λογικό να απαιτούν οι χρήστες ταχύτερες και πιο αξιόπιστες εμπειρίες αποθήκευσης», δήλωσε ο Tommy  Αντιπρόεδρος της Επιχειρηματικής Ομάδας Προϊόντων Μνήμης Επωνυμίας της Samsung Electronics. «Η Σειρά P προσφέρει γρήγορη αποθήκευση και δημιουργία αντιγράφων ασφαλείας για τα αρχεία σας και είναι σχεδιασμένη ώστε να καλύπτει τις ανάγκες των επαγγελματιών και των καθημερινών χρηστών με την απόδοση που χρειάζονται για να εργαστούν αποδοτικά σε μια μεγάλη γκάμα εφαρμογών».

P9: Έως και διπλάσια απόδοση με USB4

Με την ισχύ της σύνδεσης USB4, το κορυφαίο μοντέλο P9 διαθέτει ταχύτητα διαδοχικής ανάγνωσης έως 4.000 MB/δευτερόλεπτο και ταχύτητα εγγραφής έως 3.800 MB/s, προσφέροντας τις καλύτερες επιδόσεις μεταφοράς δεδομένων της αγοράς. Οι ταχύτητες διαδοχικής ανάγνωσης και εγγραφής είναι περίπου διπλάσιες από αυτές της προηγούμενης γενιάς. Συγκριτικά, το μοντέλο T9 4 terabyte (TB) με διασύνδεση USB 3.2 Gen 2x2, προσφέρει ταχύτητες διαδοχικής ανάγνωσης και εγγραφής έως και 2.000 MB/δευτερόλεπτο.

Επίσης, ο P9 είναι ο πρώτος φορητός δίσκος SSD στον κόσμο με χωρητικότητα 8 TB και USB4 που υποστηρίζει ταχύτητές έως και 4.000MB/δευτερόλεπτο. Για τα εξαιρετικά επιτεύγματά του σε επινοητικότητα και τεχνική αρτιότητα, ο P9 βραβεύτηκε με το Βραβείο Καινοτομίας στην έκθεση CES 2026 που έλαβε χώρα νωρίτερα φέτος.

Με ισχυρές επιδόσεις διαρκείας κατά την εγγραφή, ο P9 υποστηρίζει άμεση εγγραφή βίντεο ανάλυσης 12K για ροές εργασίας επαγγελματικών παραγωγών, οι οποίες επιτρέπουν στους δημιουργούς να καταγράφουν, να αποθηκεύουν και να επεξεργάζονται μεγάλα αρχεία εικόνων RAW και βίντεο εξαιρετικά υψηλής ανάλυσης.

P7: Γρήγορη, ευέλικτη αποθήκευση για καθημερινή χρήση

Επίσης εφοδιασμένος με τεχνολογία USB4, ο P7 σχεδιάστηκε για να προσφέρει γρήγορη και εύχρηστη αποθήκευση για τη δουλειά, την ψυχαγωγία και άλλες καθημερινές χρήσεις. Προσφέρει ευρεία συμβατότητα με πολλές διαφορετικές συσκευές, όπως σταθερούς και φορητούς υπολογιστές, smartphone, κονσόλες παιχνιδιών και κάμερες.

Ο P7 έχει περάσει με επιτυχία δοκιμές πτώσης από ύψος 2 μέτρων, καθώς και δοκιμές ανθεκτικότητας σε κραδασμούς και δονήσεις, επιτρέποντας στους χρήστες να αποθηκεύουν τα σημαντικά δεδομένα τους με ασφάλεια στα ταξίδια τους, στις υπαίθριες δραστηριότητές τους και σε άλλες συνθήκες υψηλής κινητικότητας.

Διαθεσιμότητα

Η σειρά φορητών SSD Samsung P θα είναι διαθέσιμη σε χωρητικότητες 1 TB, 2 TB, 4 TB και 8 TB και θα κυκλοφορήσουν σταδιακά σε όλον τον κόσμο από τις 31 Αυγούστου.
*Οι διαθέσιμες χωρητικότητες ενδέχεται να διαφέρουν ανά αγορά. Ορισμένες χωρητικότητες ενδέχεται να κυκλοφορήσουν σε μεταγενέστερη ημερομηνία.

Ο P9 θα έχει προτεινόμενη λιανική τιμή από τον κατασκευαστή (MSRP) 339,99 δολάρια ΗΠΑ για το μοντέλο 1 TB, 649,99 δολάρια ΗΠΑ για το μοντέλο 2 TB, 1.349,99 δολάρια ΗΠΑ για το μοντέλο 4 TB και 2.699,99 δολάρια ΗΠΑ για το μοντέλο 8 TB. Ο P7 θα έχει προτεινόμενη λιανική τιμή από τον κατασκευαστή (MSRP) 289,99 δολάρια ΗΠΑ για το μοντέλο 1 TB, 549,99 δολάρια ΗΠΑ για το μοντέλο 2 TB, 1.149,99 δολάρια ΗΠΑ για το μοντέλο 4 TB και 2.289,99 δολάρια ΗΠΑ για το μοντέλο 8 TB.

Για περισσότερες πληροφορίες σχετικά με τη σειρά φορητών SSD Samsung P, επισκεφτείτε τον ιστότοπο Samsung.com.

###

Πληροφορίες για τη Samsung Electronics Co., Ltd.
Η Samsung εμπνέει τον κόσμο και διαμορφώνει το μέλλον με ιδέες και καινοτόμες ιδέες και τεχνολογίες. Η εταιρεία αλλάζει τα δεδομένα στον κόσμο της τηλεόρασης, της ψηφιακής σήμανσης, των smartphone, των wearable, των tablet, των οικιακών συσκευών και των συστημάτων δικτύου, καθώς και στους τομείς της μνήμης, των ενοποιημένων συστημάτων μεγάλης κλίμακας και της χύτευσης. Η Samsung πρωτοπορεί επίσης στις τεχνολογίες ιατρικής απεικόνισης, στις λύσεις θέρμανσης, εξαερισμού και κλιματισμού, στη ρομποτική, ενώ δημιουργεί καινοτόμα προϊόντα αυτοκίνησης και ήχου μέσω της Harman. Χάρη στο οικοσύστημα SmartThings, την ανοιχτή συνεργασία με τους εταίρους της και την ενσωμάτωση της τεχνητής νοημοσύνης σε όλο το χαρτοφυλάκιό της, η Samsung προσφέρει μια απρόσκοπτη εμπειρία σύνδεσης υψηλής ευφυΐας. Για να ενημερώνεστε για τις πιο πρόσφατες εξελίξεις, επισκεφτείτε το Samsung Newsroom στον ιστότοπο news.samsung.com.

